
. I. 

De argumento fabulae locisque aliquot inde 
iudieandis. 



Initium facio ab argumento fabulae, in quam inquisi- 
turus sum, accuratius enarrando, ne inutilem plane et su- 
pervacaneam operam suscepisse viderer, liaud veritus. 
Namque facili negotio licebit evincere complures fabulae 
locos, de quibus indicium ex totius argumento suspensum 
est, a viris doctis, quod fabulae summam minus curarent, 
aut omnino intactos relictos esse aut non esse recte aesti- 
matos ; tum vero hoc alterum nascetur commodum, quod, 
quicunque Epidici loci in contentionem venient, quo ex 
sententiarum nexu deprompti sint, etiam non moniti me- 
minerimus. Audiamus ergo primum fabellam secundum 
scenarum ordinem explicatam. 

Prima igitur in sce.na Thesprioncm servum, qui erilem 
filium in bellum aliquod Thebanum armiger secutus est, 
inde reducem Epidico conservo suo narrantem audimus, Stra- 
tippoclem erum Thebis argento faenore sumpto amicam mer- 
catum esse danistamque, cui deberet, secum adduxisse. Quo 
nuntio minime exspectato Epidici animus vehementer pertur- 
batur; is enim ipsius erilis fili rogatu priorem eius amicam 
Atheniensem domum adduxerat argento emptam, quod a 
sene, cui filiam spuriam, Epidauri satam, a sc Athenis apud 

lenonem repertam esse dicebat, ad hanc filiam liberandam 
acceperat. I, 1. Mox ipse advenit Stratippocles cum anrico, 
quem cum frustra mutuum roget argentum, in Epidicum 
pecuniae comparandae munus confertur. Atque ero, quid 
fidicina illa iam empta fiat quaerenti hic respondet Euboi- 
cum eam militem deperire, quem, ubi compcrerit Stratip- 
poclis amorem locum mutavisse, pro illa argentum lubenter 
daturum esse. I, 2. 

Prodeunt iam in scenam Periphanes senex cum Apoe- 
cide amico, quorum ex colloquio hoc apparet, illum mulie- 
rem, quam olirri compresserat cuiusque desiderium filia ei 
a servo supposita excitaverat, in matrimonium ducturum 
esse, ni filium, qui est Stratippocles, revereretur. II, 1. 
Suadet igitur Apoecides, ut filium in matrimonio collocet, 
id quod etiam magis eo commendat, quod illum fidicinam 
aliquam deperire nudiverit. Audit hoc Epidicus auditoque 
statim usurus senes appellat narratque plenas esse vias 
militum ex bello Thebis redeuntium ; quibus inter magnum 
meretricum numerum obviam ivisse etiam erilis fili amicam. 
Ibi se ex mulieribus quibusdam audivisse ad meretricem 
illam a Stratippocle tabellas adlatas esse, quibus illo pro- 
mitteret, se ad eam liberandam argentum Thebis faenore 
sumptum laturum esse. Iam igitur seni quid faciat incerto 
dat ille consilium, ut mulierculam istam, nati corruptricem, 
pracmercetur, et quidem tamquam in libertatem atque per 
internuntios, ne ipsum rem agentem fili causa facere leno 
suspieotur et eam ob suspitionem difficultates eveniant. 
Argentum — postulat vero ad quadraginta minas — Rho- 
dium quehdam militem fidicinae illius ot ipsum amantem 
lubenter redditurum esse. Rei igitur gerendae Epidico 
auctore Apoecides praeficitur, qui vir iura et leges teneat, 
eique ipso se servus callide socium adjungit. Atque ille 
in forum abit, quo se Epidicum sequi iubet. 11,2. Is autem 
nfgentuin a Feripltane sibi traditum ad erilem filiam dc- 
tferpe -et Apoecidi conductam aliquam fidicinam, quae se 
i 

emptam simulet, ostendere constituit; lenonem enim, quippe 
cui nuper pro Acropolistide, priore illa Stratippoclis amica, 
pecuniam dederit, si qui eum interrogent, se ab Epidico 
argentum accepisse affirmaturum esse. II, 3. III, 1, 2. 
Lenonis tamen in ipsn scena nullae sunt partes ; videmu6 
tantum re iam peracta conductam illam, ab Apoecide ad- 
duci, qui quidem servi prudentiam seni exponens summis 
laudibus effert. Rem enim istum adeo astute instituisse, 
ut se emptam esse a sene fidicina prorsus «meseiret. 111, 3. 
Qua re Periphani laetanti et utilitatem amici astutiamque 
praedicanti advenit miles, ille quidem, quOm Acropolisd- 
dis amatorem esse ex colloquio servi cum Stratippocle • 
I, 2 audivimus. Periphancs autem eum Rhodium istum 
putans, quem Epidicus ementitus erat, postquam miles se 
vel sexaginta minas pro amica datorum dixit, quam modo 
Apoeeides adduxit fidicinam foras progredi iubet, quo 
facto statim non C3se hanc nati amicam a milite docetur. 
Confirmat haec et ipsa fidicina, sc non emptam esse sed 
ut seni rem divinam facienti fidibus cantaret conductam, 
Aeropolistidem autem veram amicam — quam senex ipse 
emerat et quasi filiam domi habebat — iam a Stratippocle 
liberatam esse. 111,4. Priusquam tamen senex bd servum 
nequissimum arcessendum seenam relinquit, Philippa pro- 
dit, ipsius quondam amica, quae, ut filiam Thebis captivam 
abductam quaereret, Athenas venit. Cognoscunt se, mu- 
lieremque consolatur Periphancs, quippe quod filiam per 
servum nuper repertam emptamque domi habeat. IV, 1. 
Iam etiam hoc in negotio manifestum fit servum ei os im- 
pudentissime sublevisse, de quo certior factus ille omnibus 
rebus jelietis ad Epidicum conveniendum prorumpit. IV, 2. 
Nunc demum nova Stratippoclis amica a danista adducitur, 
adductam Epidicus, qui modo duos decrepitos senes lora 
ementes vidit, Tclestidem, Stratippoclis sororem, Philippae 
filiam, agnoscit. V, L Qua re omni iam metu liberatus 
ubi erum convenit, quae facta sunt tamquam suo cpnsilio 

sic administrata enarrat, cuius rei gratia ilico solvitur ac 
libertate donatur. V, 2. 

En fabulae, quam aeque ac se ipsum amabat poeta, 
argumentum sat illud quidem intricatum, sed tamen bene 
compositum expolitumque. Nulla enim est scena, ne actum 
dicam, quae non cum fabulae summa arctissimo vinculo 
coniuucta sit, nulla exstat persona, quin sit ad actionem aut 
praeparandam aut promovendam alicuius momenti. Nullus 
hic parasitus, nullus est coquus, qui universam fabulae ra- 
tionem nihil curans ridiculas suas fundat orationes. Immo 
perquam concisa est copiosi argumenti tractatio, quae ta- 
men brevitas tantum abest ut negligentioreni remissiorem- 
que operam prodat, ut sit certissimum curae et meditatio- 
nis indicium. Quamvis vero ad summam fabula elaborata 
sit et expolita, quaedam tamen exstant, quae si admisit 
poeta, in his cum fabulae rationem deseruisse atque secum 
repugnantia posuisse fatendum est. Itaque ad haec qui 
primus diligentius animum advertit Ladewigius, diurn. an- 
tiqu. 1841 p. 1079, Epidicum fabulam in contaminatarum 
ordinem recepit atque adeo fabulae actus scenaeque ex 
hoc an ex illo Graeco exemplari desumptae essent indi- 
cavit. At, fac esse fabulam contaminatam, quid lucrabi- 
mur? Nonne etiam magis mirandum erit poetam, qui tanta 
diligentia duarum fabularum argumenta inter se compo- 
neret, ut ex iis vere unam faceret, eundem in singulis, 
quae tamen, si quidem scripsit, cum ipso fabulae argu- 
mento arctissime cohaererent, quid consilio a se instituto 
conveniens esset non curavisse? 8cio quidem, quam multa 
aliis in fabulis e contaminatione recte sint explicata; sed 
quales sunt hae in Epidico offensiones, quid Ladewigi de 
contaminatione sententia utilitatis habeat non video. Ac- 
cedamus igitur ad locos ad sententiam ab illo firmandam 
prolatos. In quibus si non me contineo examinandis, sed 
pro meo arbitrio alios quosdam, qui in eandem sententiam 
trahi possint, adiungo, baec causa erit, quod non ut virum 

doctissimum impugnem Tnihi proposui, sed ut quaestionem 
ad crisim fabulae gravissimam, si fieri potest, absolvam '). 

Atque primos in examen voco versus II, 2, 108 — 109: 

Ap. Epidice habeas gratiam. Ep Sed ego istuc fa- 
ciam sedulo 

Ego illum conveniam atque adducam huc ad te quo- 

iast fidicina 

Epidicus scilicet diligenter cavet, ne senes animum colli- 
gant remque quomodo optime instituant sat possint deli- 
berare^ est enim ei, ut ipse in quantum liceat rei agendae 
praeponatur, summo opere curandum, quamobrem ne ni- 
mium poscendo suspitionem contra se moveat, primo qui- 
dem, ut argentum, quod intercipiendum est, ab Apoecide 
ad lenonem deferatur concedit, mox v. 110, postquam re- 
liqua se ipsum administraturum esse pollicitus est, astute 
pro uno Apoecide rei argentariae praefecto se ipsum cum 
Apoecide supponit. Quod si horum versuum priorem etiam 
recentiores editores integrum debebant relinquere, alter 
aut Plautum aut editores aut me dormitantem hunc tra- 
ctavisse locum evincet. Nam nisi egregie fallor eorum, 
quae iam ex astuto suo mendacio a senibus servus 
impetravit, summum hoc est, ne Periphanes cum lenone, 
quoia erat fidicina, de ea emenda ipse agat. Ideo, ut ab 
hoc cum retineret, ad difficultatem, quae evenire posset, 
si ipse Periphanes ad lenonem argentum deferret, senum 
mentem adverterat v. 105. Quid igitur? Illa res postquam 
ei prosperrime cessit, credemusnc eum ad Periphanem se 
lenonem adducturum esse ultro promisisse, quod quidem 
si faceret, dolus ad dimidiam partem iam expeditus omnis 
interierat? Quali promisso si stabat, se non metuere sus- 

1) Fr. Ritschelius consueta liberalitate apparatum suum criticum 
mihi utendum permisit, cuius ex schedis quae de cod. Ambrosiano 
aut de Vetere Tefero, iis omnibus aut AR aut VR notas appono. 
Cui carissimi praeceptoris benignitati quantum debeam, qui in con- 
dicione meae simili fuerunt aestimabunt. 

pitionem istam ostendebat neque iani ulla erat causa, quin 
ipse Periphanes argentum lenonis manibus traderet. At- 
que ne fieri quidem illud in fabula vix est quod moneam. 
Num igitur hanc in poetam culpam conferes eumque levius 
rem suam gessisse contendes? Equidem librarios potius 
culpo, Plautum vero sic scripsisse suspicor: 

Ego illum quoiast cdnveniam atque adducam huc ad 

te fidicinam. 

Difficilior nd iudicandum Epidici est de novo suo dolo 
ad adolescentes narratio, quae quamquam multos vexavit 
interpretes, etiamnunc mendosa est. Legimus enim III, 2 
inde a v. 18: " •: •• t > . . 

Nunc Iterum tit fallattJr' pater tibique auxilium ad- 
'i ■ 1 ' / ‘" 1, .•"•'•vm •• !i ,, i pardtur. 

luv^ni. Nam ita stiast seni atque hanc h&bui ora- 

* tionem 9 ) 

Ut‘ qu6m redisses tibi eiiis cdpia esset. Str. Elige. 

Ep. En iam domist pro filia. Stv. Teneo Ep. Nunc 

auctorem ®) 

Dedit mihi ad hanc rem Apo&fidcm. 

Qnae verba statim apparet lacunosa esse. Namque quo- 
niam ariolum fuisse et divino spiritu plenum Stratippoclcm 
credibile non est, non potuit profecto ex his Epidici ver- 
bis: ‘Ut qrtOtn fedisses ne tibi eius copia esset' quod tan- 
dem esset illitis consilium intellegere. Ad quae si quid 
omnino cogitavit, ea ad amicam suam Thebis adductam 
referret ncccsse erat, nec poterat ullo modo ‘euge' excla- 
mando comprobare. Nec fugit hoc viros doctos, qui tamen 
in sede lacunae statuenda errarunt, cum post versum 20 
demum quaedam excidisse arbitrarentur. Eo in numero 



2) Inveni. Nam: M (i. e. dios, scriptor) inveniam VR inveni iam: 
Acidalius, Bothius, lacobus. 

8) Pro filia: Acid., Brixiue, einend. Piant, p. 17, ouius emenda- 
tionis de veritate non dubito. VR; ‘pro illa’ non ab eadem manu. 

Rrixius est, emend. Plaut. p. 17, qui locum sic reconcin- 
nandum putavit: i > 'J 

Ut qu6m redisses n<s tibi eius cdpia esset . . Str. Euge! 

Ep. [Eam 4b lenone praestinaret dtque hinc amovdret] 

Ea i&m domiat pro filia. Str. |Iam] teneo. Ep. Nunc 
‘ ’ • . j .. «;i . . - auct<5re>m i 

Sed Brixius, quod lacobo accidisse dicit ne ipse pateretur, 
non cavit atque huius loci condicionem exppnens / miro 
modo diversa inter sc commiscet. Necesse enim est hic, 
ubi $ervus verum loquitur consiliumque suum explicat, 

‘eius' pronomen v. 20 ad unam referamus personam. Ile 

r • • ’ ■ . . ... i • • ■ >*n i.ir.l 

ter igitur primum ad Acropolistidem, veram amicam et 

pro filia suppositam: non stabunt quae Brixius interposuit, 
quoniam illa triginta minis iam empta erat, priusquam 
Stratippocles Athenas revertit. Iam vero referas, largior, 
ad illam fidicinam, quam ut erilis fili amicam servus sup- 
positurus est, de qua tamen nihil dum cum adolescentb 
communicavit: non convenient verba: ‘Ea iam domist 
pro jilia', haec cum in sequente demum scena ab Apoe- 
cide adducatur. Omnino, si post v. 20 lacunam statuas, 
inepte incipit illud ‘euge' exclamare Stratippocles, ante- 
quam unam ipsius doli a servo instituti syllabam audivit. 
Itaque mihi semper luce clarius videbatur lacunae sedem 
inter v. 19 et 20 esse, id quod diu iam observatum inveni 
a Taubmanno eorum tamen, qui post eum hunc loebhi at- 
tigerunt, nemini audito, qui scribit in adnotatione: „Cete- 
rum hic post illa verba: ‘atque hanc habui orationem’ ali- 
quot versus desiderari plane existimo"; et mox „omnino 
igitur corruptus locus". Quoniam vero quae intercidisse 
putanda sint, si rem ipsam spectas, ex verbis ‘Nam itq. 
suasi seni atque hanc habui orationem' certissimum est, 
ut facilius fieri de hac emendandi datione indicium posset, 
exemplo aliquo genuinam loci formam adumbrata cona- 
tus sum: 

Nam ita suasi gepi atque hanc, habui qjatidnem 

[Tibi 6sse in urbe fidicinam multum quam deperfres. 

Ut 6rat priusquam tuus amor ad dliam transvolavit. 

Ei esse hddie adlatum nuntium, te argentum ferre 

Thebis 

Ubi primum adesses, flico ut amicam liberares. 

Trepidanti seni ne id fieret fui ego huius astutiae 

auctor. 

Meretricem eam ut quam cel6rrumc a lendne prae- 
stinaret], 

Ut quom redisses nd tibi eius cdpia esset. Str. Euge. 
Iam licet ad versum, qui sequitur, 21, progredi, qui 
non ob syllabas tantum ad plenum septenarium deficientes 
vitiosus habendus est. Quod enim Epidicus tamquam ali- 
quid novi hoc loco addit eam iam domi esse pro filia, ex- 
positionis suae rationem vehementer turbat, quoniam hoc 
profecto in priore illo dolo enarrando ei commemorandum 
erat ; nisi, quod verisimillimum est, cum ea res spectato- 
ribus iam ex prima scena nota esset, Stratippoclem servus 
dc ea in Chaeribuli domo iam certiorem fecerat. Qua re 
ea verba hic quid velint non intellego, nisi si a Stratip- 
pocle dicuntur et ita quidem, ut logica quadam ratione 
cum postremis Epidici verbis coniungantur. Scribam igitur: 

Str. Euge, 

Quae i&m domist pro filia! Ep. [Tenen?] Str. Te- 
neo. Ep. Nunc auctbrem 

Scilicet gaudet ille niiraturquc instituti a servo doli astu- 
tiam, cx quo senex ad eam ipsam tamquam nati amicam 
emendam argentum dederat, quam iam pro filia domi 
habebat. 

Atque eadem scena etiam largiorem nobis suppeditat 
dubitandi deiiberandique materiam. Cuius hi sunt ver- 
sus 33 — 34: 

Ibi 14no sceleratum caput suum imprudens adlig&bit 

Quasi pro illa argentum acceperit, quae tecum adducta 

nunc est. 

Ex bis nonne mirum, si hac omni in fabula contra leno- 
nem nihil efficitur? Nam nemini profecto, qui quam haec 
caset fabula simplex et una et cum omni inutili rerum 
abundantia carens, tum plena tamen atque perfecta repu- 
taverit, credibile videbitur interiisse scenas, quibus Epi- 
dicus suas in lenonem machinas moliretur. Esset igitur 
haec mera servuli vaniloquentia, qua inter spectatores 
de sua calliditate opinionem non poterat non minuere et 
debilitare; non enim exsecutus esset, quae se perpetra- 
turum gloriatus erat. Accedit, quod id, quod promittit, 
mirum est et prorsus inauditum. Nam quamquam contra 
lenones in comoedia omnes sunt odio infiammati et tam- 
quam coniurati atque, quidquid iniuriae iis infertur, hoc 
iure factum dicitur, tamen quod hic servus se in lenonem 
machinaturum esse promittit omnem modum excedit ncc 
tantum infacetum est, sed absurdum. Quid enim ? Quam- 
vis neque lenoni neque altera ex parte Periphani aut 
Apoecidi de fidicina Thebis adducta quidquam constet, ex 
negotio, quod inter eos fit, speciem oriri, quasi pro illa 
argentum solutum sit et acceptum, quam neutra pars no- 
verit! iQuod si fieri potuit, dicas velim, quid non po- 
tuerit. Atque quanto insolentior est haec servi fiducia, 
tanto magis flagitandum erat, ut qua via ad tantum faci- 
nus adgredi vellet, aliquo modo significaret. Sed, ut 
supra dixi, huius rei post nulla fit mentio. lam igitur 
si quaerimus, num per contaminationem rei tam mirabili 
tamquam ab ipso poeta profectae fidem facere liceat, cur 
mihi in hac quidem fabula, quod ad argumentum attinet, 
tanta cum cura facta negandum esse videretur, causam 
iam aperui. Persuasum igitur habeo hos versus non posse 
illatos esse nisi ab homine, qui non fabulae universam ra- 
tionem sed huius loci tantum ad lenones- lacessendos 
opportunitatem spectaret, scu is versus et a verbis et a 

metro optimos ex alia Plautina fabula huc transtulit 4 ), 
seu in poetis comicis adeo versatus erat, ut ipse posset 
tam bonos versiculos pangere. Et in proclivi est eos ad 
histrionem aliquem saeculi a. u. c. septimi auctorem re- 
ferre- Nam ut Epidicum fabulam iam Plauti aetate plus 
semel actam esse ex versibus constat Bacch. 214 — 215: 

Etiam Epidicum quam ego fibulam aeque ac me 

ipsum amo, 

Nullam adque invitus spicto, si agit Pdllio, 
sic eam etiam poesi Plautina post mortem auctoris in sce- 
nam revocata 5 ) non sine Quiritium plausu spectatam esse 
verisimile est. Quod ad tempus haud dubie etiam memo- 
rabile' illud interpolationis exemplum referendum est, quod 
nuper huius fabulae II, 2, v. 45— 51 detexit Wagnerus 6 ), 
quoniam versuum, quos ut non Plautinos recte condemnat, 
tertium Varro laudat, de L. L. V, 131. 

Iam si meam de v. 33 — 34 e textu removendis sen- 
tentiam idoneis argumentis niti probaverim, hoc alterum 
est in hac scena quamvis non eiusdem speciei interpola- 
tionis exemplum, quoniam v. 17 : 

Manibus his dinumeravi, pater suam natam quam 

esse credit 

non Plautinum esse sed librari alicuius additamentum ex 
exemplo vv. 31 — 32 confectum diu vidit Ritschelius, prol. 
in Plaut. p. 156. Ut hinc gravissima exoriatur contra v. 30 
suspitio, in quo non mediocris sit offensio. Dicit enim 
Epidicus : 

eum (sc. lenonem) ego doc4bo 

Si qui ad eum adveniant, ut sibi datum 4sse argen- 
. tum dicat. 

4) In universum de hoc corruptelae genere cf. Ritscheli com- 
inent. philol. tom. I insertam ‘Parallelstellen ais Ursachen von Glos- 
semen’. 

6) v. Ritscheli parerg. Plaut. p. 180 sq. 

6) Guil. Waguer, ‘de Plauti Aulularia’ p. 32 — 34. 

Pro fidicina, argenti minas se habere quinquaginta. 

Quippe 6go qui nudius tertius meis minibus dinumerivi 

Pro illri, tua amica, qudm pater suam filiam esse rdtur. 
Ubi in numeris sibi non constitisse poetam, cum V, 2, 
28 et 40 eandem fidicinam triginta minis emptam diceret, 
recte perspexit Acidalius, qui se quo hunc oeconomiae 
errorem tegat colorem aut velum habere negat. Nec tale 
velum Gronovius repperisse censendus erit, qui ad hanc 
confugit explicationem, ‘Epidicum vernili ingenio et ia- 
ctantia summam apud alios verbis exaggerasse’. Num igi- 
tur tali in offensione cauti atque prudentis fuerit critici 
in eo acquiescere, quod non semel Plautus in rebus se- 
cundariis negligentiorem se praebuit, cum hoc loco quanti 
fidicina illa veniverit res sit nullius momenti ? Age, con- 
feramus inter se numeros, qui in hac fabula in emptio- 
nibus occurrunt : Aeropolistis a servo pro filia supposita 

triginta minis constat, V, 2, 38 et 40, Telestis Thebis ad- 
ducta quadraginta, I, 1, 50 ; II, 2, 88, Epidicus a sene ad 
fili amicam emendam quinquaginta accipit III, 2, 11, miles 
sexaginta pro amica promittit. Qualem in numeris va* 
riationem cum casu factam esse probabile non sit, conce- 
dendum erit etiam in his numeris adornandis poetam ali- 
quam posuisse curam iisque variandis diligenter caviss^, 
ne, quod metuendum erat, emptionum multitudine specta^ 
tores fallerentur. Neque tamen hac observatione sola 
istud ad poetae negligentiam confugium nobis occluditur; 
repellimur indidem, si consideramus, hac ipsa in re tam- 
quam cardinem rerum verti, quomodo leno responsione 
sua apud Apoecidem fidem faciat argentum, quod is ipse 
tradere debebat, ab Epidico iam dinumeratum esse. Servus 
vero haud dubie rem ita instituturus est, ut Apoecidem 
lenonem, num ab Epidico argentum acceperit, interrogare 
inbcat, quod illum, qui re vera triginta minas a se acce- 
perit, affirmaturum esse sperare potest. Nam, si quid 
video, in hoc ipso, ut Apoecidesde argento interrogationem 

non satis definiat, ita ut ipse de nova pecunia cogitet, 
leno de argento nuper soluto, tota fraus posita est. Deleo 
igitur v. 30 legoque: 

Si qui &d cum adveniant, iit sibi datum esse argen- 
* tum dicat 7 ), 

Quippe 6g o quod nudius tdrtius meis manibus dinu- 
meravi. 

Atque his cum totius loci rationi satisfactum esset, poetam 
certum numerum memorantem de nihilo sibi maximas 
difficultates creaturum fuisse non minus apparet, quam 
alterum illud, verba quae sequuntur ‘Forautior ea quam 
rota figularia nihil valuisse, si v. 33 et 34 Epidicus fu- 
cum fecerat promiseratque , quae omnino efficere non 
posset. 

IV, 1, 41—42 legimus: 

Pe. Eho istinc, Canthara, iube 
Acropolistidem prodire filiam ante aed6s meam. 

Sic enim VR, a quo in priore versu vulgata lectio perpe- 
ram multum differt; atque etiam Ambrosianum Acropo- 
listidis nomen exhibuisse ex Ritscheli schedis cognovi. 

Ipsa igitur matre praesente senex Acropolistidem filiam 
nominat, cui Telestidi nomen fuisse ex V, 1, 30 constat. 
Aperta igitur est, inquit, Plauti inconstantia, apertum fa- 
bulam esse ex contaminatis. At quam imprudentem poeta, 
quam insulsum se contaminatorem praestitisset, si sino ulla 
utilitate duabus mulierculis, et fili amicae et sorori, per 
fabulae partem idem nomen esse passus esset. Quod si 
faceret, non potuit non prorsus oblitus esse, quod in ipsa 
scena, quae antecedit, posuerat, Nam contra militem Acro- 
polistidem a sene poscentem is se nullam novisse huius 
nominis nisi illam fidicinam nati amicam clare ostendit, 
quoniam alioquin nullo modo non poterat illius Acropo- 



7 ) 'Quod' scripsi pro ‘qui’ quod traditum est, cuius tamen in 
vicem v. 30 non deleto ‘quat' potius exspectes. 

listidis mentio fieri, quae tum pro filia dotni erat. Quid 
igitur, si in hac nominum similitudine librarios incuriae 
accusemus, non poetam? Sic olim Camerarius, vir ille 
simplici veroque iudicio insignis, qui aut ‘Hud 1'eteatidem' 
legendum esse ceasuit aut, quod tamen nullam habet pro- 
babilitatem, ‘Acrof.eLentidem'. Cuius sententiam comproba- 
vit Gronovius ita, ut ‘Foras Telesticlem' scribi vellet, quod, 
dum emendatio etiam probabilior inventa erit, recipien- 
dum est. 

Iam gravissima quaeque, quae contra fabulae argu- 
mentum eiusque unitatem aut prolata sunt aut proferri 
poterant, si res nobis feliciter cesserit, sustulimus. Nam 
quod I, 2, 50 miles Euboicus appellatur, II, 2, 115 Rho- 
dius, in hoc equidem non offendo. Illic enim, ubi cum 
Stratippoclc loquitur, servus verum dicit, itaque Euboicus 
miles, Acropolistidis amator, III, 4, ad amicam emendam 
in scenam prodit ; hic vero contra senes mendacia fundit 
veris sane permixta, sed tamen non amplius, quam in rem 
est consilioque, quod instituit, convenit; ubi enim com- 
modo est, mentitur, velut II, 2 v. 67, v. 87. Conceden- 
dum sane hoc est, ad ipsum dolum plane nihil interfuisse, 
verumne an commenticium nomen senibus memoraret Epi- 
dicus, cum is profecto nihil minus ageret, quam ut re 
vera militem ad argentum Periphani pro fidicina redden- 
dum adduceret. Ad artem tamen bene mihi hoc alio no- 
mine substituto rem suam poeta administravisse videtur, 
quippe quo artificio caveret, ne servi historia mendaci 
speciem nimis amitteret ideoque has omnes esse meras 
fallacias spectatores obliviscerentur. 

Nec magis Ladewigi sententia eo firmatur, quod et 
ex act. IV sc. II exeunte et ex initio alterius act. V scenae 
apparet servum, non Telestidem, a senibus tanto opere 
quaesitum esse, versu autem postremae huius scenae 54, 
qui hic est ex VR : 

Qu&mne hodie per urbem uterque siimus defessi 
• quaerere 

virgo causa fuisse senum per urbem itineris ac laboris 
dicitur. Talia enim qui ex contaminatione explicari queant, 
non video. Atque prneut vir doctissimus huius fabulae par- 
tes inter duo Graeca exemplaria dispertitus est, actus IV 
et V eiusdem sunt exemplaris, ut ad summum offensionis 
commutetur locus ipsa offensione non sublata. Sed reni agi- 
mus Bothi sagacitate diu iam absolutam. Is enim Aoidnli 
emendationem ‘quemne' pro ‘quamne' restituentis aniplec- 
tens v. 54 ct 55 ante v. 50 transponendos esse perspexit, 
qua emendatione locum sine dubio persanavit. 

Iam quae sola superest Ladcwigi offensio cx »ct. II, 
sc. II initio orta, ea proximo in capite diluetur, quo qui- 
dem capite lacunas, quibus fabula hodie mutilata ct depra- 
vata est, comprehendam. Non autem vereor, ne quis cor- 
ruptorum, de quibus dictum est, locorum multitudine se 
in sententiam meae contrariam abripi patiatur. Reputan- 
dum enim est inter omnia solutae et vinctae orationis ge- 
nera comoedias longe maxime depravationi esse obnoxias, 
reputandum hoc inprimis valere de his Romanorum fa- 
bulis, quae ab ipsa origine fuerint fabulae cum libertate 
versae et immutatae. Quo cum accedat de qua agitur fa- 
bulae sat tenuem esse memoriam, contra eam quandam iu- 
dici libertatem nemo non admittet et comprobabit. 

Quamvis sagaces et subtiles existimatores in singulis 
explicandis nonnulli ex Plauti interpretibus sese praesta- 
rent, in corruptelis aut interpolationibus aut lacunis ortis 
non eodem iudicio usi quamlibet potius toleraverunt offen- 
sionem, quam ut aliquid ad honorem poetae restituendum 
auderent. In hoc genere nostra demum aetate Plauto sub- 
ventum est Sed quoniam, qantumcunquc comicae Ro- 
manorum poesis condicio ex Ritscheliana Plauti editione 
promota est et in melius commutata, si ea, quae natura 
universa sunt, omittas, Epidicus fabula in paucis tantum 
saluberrimam fortunae commutationem experta est, non 
mirabere.in fabula, quam lacunosam esse evincere liceat, 
nulla fere reperiri in libris lacunarum signa ’). Quamob- 
rem cum ad integrum et intactum adhuc locum adgrediar, 
graviora tantum et quae tamquam in oculos occurrunt 
persequar, difficiliora quaedam et magis incerta silentio 
transiturus. 

I, 2, 59. Epidicus postquam argenti comparandi mu- 
nus suscepit, adolescentibus intro missis senatum consilia- 
rium, ut dicit v. 56, in corde convocat. Nec sane desunt, 
quibus se ipse ante consilium ad strenue agendum horta- 
tur (v. 58 — 59), quae tamen cum continuo sequatur certum 
consilium v. 60: 

At eundem senem dppugnare c£rtumst consilium mihi. 

1) Ne haec iis, quae supra de argumenti integritate disserui, 
repugnare putes, Epidici lacunae non nisi aliquot scenae versiculis 
continentur itaque sunt comparatae, ut nulla ipsius actionis pars de- 
sideretur. * 

ipsam consili quam indixerat actionem desiderabis. Ri- 
diculum enim est ante rem aliquam inulta praefari, post 
rem ipsam intactam relinquere. Atque offendendum est 
etiam in praecipiti ab altera ad primam personam transitu. 
Nam etsi ‘mihi' illud v.GO probabili tantum coniectura in- 
vectum est, imperativi ‘i, i, ab?, quos a typographis non 
plene exaratos esse Pareus lamentatur, neque minus verba 
‘dic iam' vitiosa sunt, ut et per se intellegi poterat et ex 
Ambrosiano (R) constat ‘ibo' et ‘dicam' testante, ut ‘intro' 
glossemate eiecto versus scribendus sit : 

Ibo atque adulescenti dicam ndstro erili filio. 

Ad quae certissimum hoc accedit ad indicandam lacunam 
argumentum, quod verba ‘ad eundem senem' (Ad eundum: 
AR) in iis, quae nunc antecedunt, plane non habent, quo 
referantur. Nihil sane facilius ad mutandum : seu cum 
Acidalio ‘At tandem' scribimus, seu Bothi ‘Adeundumst' 
aut Weisei ‘Andeudumst’ praeferimus. Sed cum duae re- 
liquae offensiones ita non tollantur, nihil mutandum duco 
sed lacunam censeo ante v. 60 statuendam esse. Scilicet 
Epidicum varias argenti excutiendi occasiones circumspi- 
cientem sat credibile est meliorem nullam invenisse, quam 
ut iterum in ipsum erum machinas suas ictusque intende- 
ret. Querneum permoveret, ut amicam nati tamquam ipsius 
filiam emeret, argento iam circumduxerat, ut hinc verba, 
'quae sequuntur, facilem haberont explicatum. 

Act. II, sc. 2 initio post Epidici verba adolescentibus 
tantum et spectatoribus audita senum de alterius uxore 
colloquium ista Epidici oratione interruptum sic continua- 
tur v. 6 : i 1 

Ap. C6ntinuo ut maritus fiat. Pe. Laudo consilium 
i ii..: i ii-, • . • i :i-.- • • • i tuum. 

Ubi iure offendit Ladewigius, qui quidem hac quoque 
offensione ad contaminatam fabulam evincendam usus est. 
Sed omnino in scena fieri nequit neque ullo loco a Plauto 
sic institutum est, ut colloquium aliquod, ubi a persona 

secum aut ad spectatores loquente Interrumpitur, iis con- 
tinuaret omissis, quae interea a colloquentibus dici pote- 
rant. In rerum naturam sane non convenit, hominum duo- 
rum colloquium tertii alicuius oratione sisti, quae ab illis 
plane non audiatur; sed cum non possent poetae duas 
partes simul loquentes facere, illam potius praeter natu- 
ram consuetudinem amplexi sunt, quam ut orationum si- 
mul habitarum tamquam fragmenta darent. Sed melius, 
quae dico, intelleges, si scenam similiter comparatam con- 
tuleris, vclut Cas. act. II, sc. 8. Ubi Stalino cum vilico 
colloquens a Chalino, qui ab iis non visus ad parietem 
eorum sermoni operam dat, aliquoties interpellatur nec 
uqo tantum versu (v. 24 sq.), nusquam tamen eam ob cau- 
sam ulla ipsius colloqui particula desideratur. Neque 
aliam, ut ex plurimis pauca exempla addam, rationem 
institutam invenies Stich. I, 2. Pseud. III, 7 et I, 5. Igitur 
quoniam constantissimam consuetudinem atque optimo iure 
adseitam hoc uno loco deseruisse poetam non erit probabile, 
praesertim cum Apoecidis verbis ‘ Continuo ut maritus Jiat ’ 
ne plenum quidem contineatur enuntiatum, non dubito, quin 
ante v. 6 futuro fabulae editori lacunae signum ponendum sit, 

III, 2, 17. Iam revertendum est ad illam Epidici de 
rebus a se perpetratis orationem, quae iam in primo eapite 
tanta nobis creavit negotia. Sunt ex ea hi versus^ servi, ob 
facinora gaudio exultantis: 

Nam 16no omne argentum Abstulit pro fidicina: ego 

rcsdlvi 

Manibus his dinumeravi, pater suam natam quam esse 

credidit (sic VR) 

Nunc Iterum ut fallatur pater tibique mixiliuin appa- 
retur || Invehi. , 

Quorum versuum medium ut librarii alicuius interpretar 
mentum iure a Iiitschelio deleri prol. in Plaut. p. 158 iam 
commemoratum est. Videtur tamen in hoc non acquies- 
cendum esse. Servum enim, cuius pectus laetitiae et su- 

a 

perbiae adeo plenum sit, ut nihil iam moretur vetera et 
vulgata verba (v. 14), non consentaneum est ex duobus 
suis facinoribus alterum tam cito pede transilire, quam 
nunc fit ex librorum memoria, ut hinc non levis oriatur 
suspitio, nc verbis ab interpolatore invectis genuini aliquot 
versiculi interciderint. Atque augetur et confirmatur eo 
suspitio, quod, si quid sapio in arte rhetorica, verba quae 
sunt: ‘Nunc iterum ut f altatur pater' tale quid ante se re- 
quirunt, quale sit: 

Hic 6rat in senis marsuppium quem intendi primus ictus. 
Quali versu antecedente quantopere augeatur illorum ver- 
borum vis et gravitas, vix quemquam fallet. 

111,4,80. Periphanes, qui de fraude servi in se com- 
missa modo certior factus est, solus in scena remanens 
hanc fundit orationem : 

Quid nunc? qui in tantis pdsitus sum sentdntiis, 

Eumne ego sinam impune? iramo dtiamsi alterum *) 

Tantum perdundum’st, perdam potius qu&m sinam 

Me impune irrisum esse h&bitum, depeculatum eis. 

In Vetere pro ‘eumne' v. 81 ‘eamne’ exstat, quorum utrum- 
cunque amplectimur, quo in verborum structura sit refe- 
rendum non invenimus. 

Neque vero, quod non minus offendit, verba v. 80 
cum versu, qui sequitur, bene in unum coeunt enun- 
tiatum ; nam post enuntiatum relativum ‘qui positus sum' 
non exspectamus ‘eumne ego’ sed ‘egon eum’. Quid, quod 
‘eis’ pronomen v. 83 non magis quam illud ‘eumne’ intel- 
legitur, quoniam hucusque senex a servo se cum erili filio 
de compecto agente falsum irrisumque se suspicari ne 
verbo quidem significavit. Haec ad lacunam post v. 80 
evincendam sufficiant; sed alia quaedam quamquam se- 
cundaria sunt, cum in eandem valeant partem, non omit- 

2) Verisimile est poetam sic potius verba ordinasse: Etimne 
sinam ego — . 

tam. Scilicet ista ‘qui in tantis positus sum sententiis' 
locutione quotquot rd Plautum interpretandum accesserunt 
mire vexati sunt, nec fere quisquam suam verborum inter- 
pretationem eorum, qui post eum hunc locum tractaverunt, 
uni probavit. Atque vetustiorum quidem commenta apud 
Lambinum ad hunc locum enarrata invenies. E recentio- 
ribus Rostius in fabulae versionc germanica interpretatus 
est: 'Ich, der so viele Urthel unterschrieb’,' Ladewigio 
1. s. 1. pag. 1084 Periphanes praeter animi voluntatem ora- 
tionem sic confirmasse videtur, ut hic esset proprius eius 
verborum sensus: 'der ich auf lauter hochtrabenden Sen- 
tenzen stehe d. h. der ich meinen Ruhm meinen Denk- 
spriichen verdanke’. Mihi ex omnibus una probabilis vi- 
detur Gronovi interpretatio, qui ‘ poni in sententia' idem 
valere dicit atque ‘ praescribi sententiae auctorem'. Non 
tamen negaverim verborum eorum vim, ut ex ipso illo 
virorum doctorum dissensu apparet, paullo obscuriorem 
esse, quamobrem lubenter crediderim, in iis quae exciderunt 
fuisse, quae istis verbis inservirent illustrandis. Desunt 
denique v. 81 — 83 in codice Ambrosinno, nisi quod ‘eis’ 
pronomen ih initio illud v. 84 positum servatum est Quod 
quamquam minime demonstrat versiculos hos non esse 
Plautinos, hinc illud tamen apparet, hoc loco iam in ve- 
tustissimis libris turbas exstitisse, ut de lacuna coniectura 
mea etiam extrinsecus non careat commendatione. 

Quae ex hac fabula in glossarium Plautinum a Rit- 
schelio 1846 editum excerpta sunt vocabula, tria sunt: l ne- 
v is pro nonvis. pausillatim. lartjiier' , quorum posteriora 
duo etiam hodie exstant II, 2, 63 et III, 4, 49. ‘Nevit’ 
autem quod non legitur, nihil obstat, quin hoc lacuna 
act. II, sc. 2 post v. 5 demonstrata haustum esse sumamus, 
quamquam non is sum, qui improbabilia dicat, quae ea de 
re Hertzius suspicatus est in Prisciani editione vol. II, p. 58. 
Quare cum de ea lacuna disputarem, hoe tamquam argu- 
mento uti nolui. 

Liceat his, quoniam interiore vinculo iuncta non sunt, 
quaedam adiicere, quibus mihi de aliquot Epidici locis 
aperte corruptis non male mereri videar. Selegi autem 
eos locos, qui variorum argumentorum vi et copia non 
egerent, quos, ut par est in talibus, quam brevissime po- 
tero enarrabo. . i 

1) I,> 2,’ 23 — 25 vulgo sic leguntur: 

Aggrediar hominem. Advenientem peregre erum 

suum Stratippoclem 

Salva impertit salute servos Epidicus. Str. Ubi is 

est? Ep. Adest. 

Salvom tc gaudeo huc advenisse^ Str. ,Tam tibi istuc 

credo quam mihi. 

Hi versus quin trochaici esse debeant septenarii in opti- 
morum trochaicorum versuum vicinitate dubitari nequit. 
Est igitur ex primo versu, de quo nemo dubitabit, ‘suum’ 
pronomen ut unum supervacaneum expellendum, id quod 
iam a Bothio recte perspectum est. In altero vero versu 
non video quid sibi velit illud ‘salva salute', cuius loco 
‘sua’ vocabulum revocandum duco, quod quidem, si oliw 
scriptum erat, eo corruptum esse in propatulo est, quod 
aut ad versum qui sequitur aut ad v. 19 librarii oculi ab- 
errarunt. Iam ultimo versui quae sit adhibenda medela 
intelleges, si comparaveris hos quos ex Plauto conscripsi 
locos : 

Bacch. 456. Sdlvos sis Mneslloche, salvom te ddve- 

nire gaudeo 

Cure. 305. Sdlve :: Salvom gaudeo || Te ddvenire 

Stich. 584. O mea vita — sdlve . salvom gaiideo 
Pdregre te in patridm redisse . sdlve. 

Most. 447. Ere sdlvc: salvom te ddvenisse gaddeo. 

Most. 805. Salvom te advenisse peregre gaudeo. 

Poen. 111, 3, 72. Salutat . salvom te advenire gaudeo. 
Hos igitur confer cum hisce: , , i , > 

Trin. 1073. Sdlve:: Salve Stasime :: Salvom te . 



Digitized by Google 




21 



:: Scio et credd tibi. 

Truc. II, 6, 23. Sdlve ecastor Str£tophanes || Venire 
salvom . . :: Scio, sed peperitne e. q. s. 

Quod qui fecerit spero non miraturum esse, talem fuisse 
genuinam v. 25 formam si contendo : 

SAlvom te advenisse huc . . Str. Tam tibi istuc credo 

qu&m mihi. 

2) Ibidem legitur v. 27 : 

Tmpetratumst : 6mpta ancillast, qu6d tute ad me 

lfteras 3 ) 

Sed fidicina, de qua agitur, cum domi pro erili filia ha- 
beatur, ancilla non est, nec magis hoc verbum convenit, 
si rationem spectes, quae inter iilam et Stratippoclem in- 
tercedit. Ut igitur ante puella lenonis fuerit ‘ancilla.', iam 
qui eo nomine eam contra erum servus appellare possit 
non inepte non assequor, quamobrem a Plauto non ‘an- 
cilla' sed ‘illa' scriptum suspicor, ut sic sit scribendum: 

'Impetratumst: timptast illa, qu6d tute ad me lfteras 

3) II, 2, 22. Quid traditum esset et in quo offenden- 
dum Wagnerus proxime exposuit, Iahn. ann. phil. tom. 89 
p. 631. Is quod ‘scit' verbum in ‘dicit' mutandum censet, 
coniecturam occupavit, in quam ego quoque incideram. 
Cura tamen ius auctoris lubenter ei concederem, omnino 
tacuissem, nisi eum in re secundaria quidem librorum 
memoriam lenius viderem iudicavisse. Nam quamvis v. 22 
exitum interiisse censendum sit, hoc tamen dubium esse 
vix potest, quin tales accentus: ‘sunt domiim Thebis :: quis 
h6c vitiosi sint (cf. Ritsch. prol. in Plaut. p. 233), quare, 
cum illud ‘quis hoc’ antiquum non esset, sic potius esse 
legendum mihi persuaseram: 

A legione omn<5s remissi d6mum sunt Thebis. Ap. 

[Quis, cedo,] 

4) II, 2, 56 sq. legimus: 

3) Emptast aucilla: VR. • 

Ep. ibi illarum altera 

Dfxit illi, quicum ipsa ibat. Pe. Quid? Ep. Tace 

, ergo, ut audias. 

Pdstquam illam sunt cdnspicafae, qudm tuus gnatus 

deperit: 

Qudm facile et quam fdrtunatc illi evenit, dbsecro. 

Quorum versuum ultimum cum sequentibus Ritschelius 
restituit, prol. p. 87. Offendo ego in eo, quod post verba 
Epidici ‘tace ergo , ut audias' non statim, ut exspectamus, 
sequitur ipsius mulieris oratio, sed verba, quae ad eam 
non pertinent. Desidero porro post illa: ‘Postquam illam 
suut conspicatae' enuntiati quod sequitur verbum finitum 
vel adeo omnino apodosin, cui desiderio quamvis satisfiat, 
si scribamus : 

Qudm facile, inquit, qudm fortunate fili evenit dpsecro, 
tamen hanc emendationem, cui a librorum memoria nihil 
praesidi paratum sit, equidem tutari non ausim. Trans- 
pono potius v. 58 ante versum collocando, qui nunc eum 
praecedit. 

5) III, 2, 6 — 7 vulgo scribuntur: 

Ep. — sed ego hfnc migrare cesso, 

Ut importem in coldniam hunc auspicio commedtum 4 ). 

Sed manifestum est ‘auspicio', quamquam a Bothio per 
‘auspicato' explicatur, per se stare non posse. Videtur 
igitur pro ‘hunc’ accusativo ablativum ‘hoc' reponendum 
esse, qui ad verba sit referendus, quae antecedunt: 

Pro di Immortales, mi hunc diem dedistis luculdntum. 

6) IV, 2, 21: 

Pdstremo haec mea culpa non est: quae didici, dixi 

fimnia. 

Ubi cum fidicina non suam esse culpam significare 
vellet, non se omnia dixisse, quae didicisset, inculcandum 



4) Ilunc : vulgo ; hunc Hunc ; VR. 

erat, sed didicisse se omnia, quae dixisset, qua de causa 
uon dubito, quiu transponendum sit: didici, quae dixi, 
omnia. 

7) V, 2, 10-11: 

Duddecim dis plus quam in coelo dpdrumst immortalium 

Mihi nunc auxilio ddiutores sunt et mecum militant. 

Quibus in verbis alii aliter correxerunt viri docti, qui 
tamen id, in quo equidem maxime offendo, non tetige- 
runt. Epidicus enim, qui hoc dicere vult, nunc sibi etiam 
plures quam duodecim in coelo deos (cf. V, 1, 4) auxilio 
adesse, quemadmodum sana ratione eorum, quos praeter 
Olywpicos adiutoros habet, numerum sic definire queat, 
fateor me non concoquere. Cur duodecim appellat? Cur 
non viginti? Et quid omnino in numero leporis? Quo- 
niam autem Plautum tam inepte iocatum esse credibile 
non est, vide, num leni mutatione probabiliorem sensum 
efficiamus sic scribentes: 

Duddecim di plusque quam in coelo ddeost immor- 

> , tdlium 

Mihi nunc auxilio adiutores sunt — . 

Et si in priore versu ‘deis' ut nominativum a poeta scri- 
ptum fuisse, ut sane licet, sumamus 5 ), hinc quam facile 
potuerit genuina scriptura vitium contrahere in aperto est. 

8) V, 2, 26: 

Tibi moram facis, cum ego solutus adsto; alligo, in- 
quam, colliga. 

Sic legitur in vulgata metro nullo. Quod ut restitueret 
Bothius pro verbo ‘adsto’ simplex posuit ‘sto', ceterum 
in illis ■ alliga , inquam, colliga ’ non offendens. Quae cum 
per se mire dicta fuerint, hic plane locum non habent, 
quoniam non de alligando sed de manibus tantum colli- 
gapdis sermo est, V. hui. sc. v. 17, 19, 23, 29, 57. At- 

5) V. de hac terminatione vetustiore quae IUtscholius disseruit, 
Mus. Rhen. vol.JJC, p. 156 sq. , 

qui ' vitiosum 1 ‘alliga' verbum omnino in Vetere non ex- 
stat, sed cohiectura tantum ex ‘alege’ effectum est, quod 
quidem mihi ‘age' imperativo videtur mutandum esse. 
Scripserim igitur: 

Tibi moram facis/ cum 6go solutus Adsto : age, in- 
quam, cdlliga. 

i ■ • . . <• . 

i.:- •. i ■> • ■ . . . i. 

- m. 

De numeris primae fabulae scenae restituendis. 

. ' ' ' : * , . . . : T7" . » 1 . . : 



Prae ceteris huius fabulae scenis primae actus primi 
numeri in libris miserum in modum turbati sunt, quas 
quidem turbas si quis a recentioribus editoribus Bothio, 
Iaiobo, Weiseo auctas potius esse quam compositas con- 
tendet, vix iis iniuriam intulisse putandus erit. Quod 
tamen magis miror, illud est, quod etiam Brixius, Enge- 
rus atque adeo Hermannus ubi versiculi hinc deprompti 
in contentionem venerunt, varios in hac scena numeros 
admittere hon dubitaverunt. Unum tantum invenio, qui 
depravata et fallaci librorum memoria diffisus quid Plauto 
dignum esset curavisse videtur, Guietum, qui praeter 
librorum’ rhemoriam per primos 36 versus idem metrum 
trochaicum non sine aliqua in emendando audacia resti- 
tuit. Non perstitit tamen in saluberrimo consilio, sed dif- 
ficultatibus, quae inde a v. 37 nascebantur, deterritus omi- 
sit, ut in posteriore scenae parte vulgata lectione non 
minores versuum turbas exhiberet. Nam ut statim quem 
ad finem perrecturus sim indicem, ex mea sententia tota 



1) Brix, emendat. Plaut. Brieg 1847. Enger, ztir Prosodik des 
Plautus, Ostrowo 1852. Hermann, elem. doctr. metr. 

haec scena 2 ) a Plauto uno eodemque numero, trochaico 
dico, conscripta est. Id enim profecto negari nequit in 
diverbiis quidam poetae, nisi is artem in ludibrium ver- 
tere velit, numeros sine iusta causa permutare haud licere. 
Atqui hanc sccnam quotiescunque perlego, qui ex eius 
argumento isti numerorum licentiae excusatio parari pos- 
sit, non video : ea enim est rerum, quae hic tractantur, et 
cognatio et continuitas, ea in servulis, quorum is, qui vi- 
vacior est, metum, quo agitatur, reprimit et dissimulat, 
animorum mediocritas, .ut tali scenac unum aptissimum 
esse numerum mihi persuasum sit. Scio equidem, in ta- 
libus hunc poetam se non severissimis legibus adstrinxisse 
memorabilesque hoc in genere esse quasdam ex Persa 
scenas, qua de re conferas velim Ritscheli praef. p. IX. 
Attamen hascc scenas numerorum licentia singulares si 
cum nostra ex Epidico contulerirtius, maximum ad argu- 
mentum totumque habitum discrimen intercedere neminem, 
opinor, fallet. Multum tamen abest, ut a priori, ut aiunt, 
ratiocinando rem confecturus sim; immo adeamus sccnam 
videanmsque, quot tandem sint versiculi, qui sententiae a 
me defensae re vera obstent. Qua in computatione si 
quidquid trochaice legi potest, lego trochaice itemque eos 
versus, quos leni mutatione ac per se sat probabili ad 
trochaicos numeros revocare licet, emendo, ex iis, quae 
supra exposui, venia mihi parata esto. Sed pauca de Am- 
brosiaho sunt praemittenda. 

Sciendum enim est, exordium fabulae usque ad v. 24 
in codice quoque Ambrosiano servatum esse. Qui cum 
in verbis a Veteris memoria non multum differat, singu- 
larem habet paucorum versuum descriptionem, illam tamen 
adeo miram, ut apud me quidem hac in re fidem suam 
plane infringat. Post versui enim 1 — 2 haud dubie qua- 

2) Brevitatis causa liceat sic appellare servorum colloquium 
v. 74 finitum. ■)■'■>> *. 

dratos v. 3 item quadratum per duos versus dispescit, ut 
etiam v. 4 ab initio mutilatum, ut eorum haec sit in codice 
species: 

Respice vero Thesprio. O 
Epidicumne ego conspicor. 

. . . Recte oculis uteris 

Salve . Di dent quae (‘velis’ videtur deesse) 

v. 5 — 6 in A. quoque iambicorum octonariorum speciem 
prae se ferunt, nisi quod is lectionem praebet Veterc co- 
dice eo deteriorem, quod ‘quid’ pronomen ex v. 7 versui 
sexto tamquam huc pertinens sub linea adnectit. Sequi- 
tur v. 7 sic distributus: 

Tu agis ut velis 

Exemplum adest. Intellego. Euge, 
v. 8 uno versu comprehensus est, v. 9 rursus duobus; 

Quam quidem te iam diu 
Perdidisse oportuit. 

Hinc vero usque ad v. 22 eosdem habet versus, quos Vetus, 
tum v. 23 tam mire scriptum, ut quod est primum Hru’ 
vocabulum solum media in linea positum sit, in sequenti 
linea tria proxima verba hoc modo : 

Ius 

Dicis. Me decet 

quae quidem verba ea, quae in pagina reliqua sunt, duobus 
versibus distributa sequuntur, ita, ut prioris exitus fiat 
pronomine ‘quem’ e versu 24. 

Singularem et memorabilem in versibus describendis 
rationem ! Quasi vero versus trochaicus septenarius in 
duas partes distractus venustior fiat aut quasi poeta ver- 
sus pepigerit monosyllabo vocabulo comprehensos, ut vult 
illud ‘ius\ Qualium patrocinium suscipere equidem non 
ausus hac in disputatione de metro scenae a Veteris ver- 
suum descriptione proficiscor. 

